钦定古今图书集成/理学汇编/文学典/第067卷 > 日本僧寂照
## 钦定古今图书集成/理学汇编/文学典/第067卷 > 日本僧寂照

按《王氏谈录》：公言：“祥符中，日本僧寂照来朝后，求礼
天台山。先中令守会稽，寂照经由来谒。寂照善书迹，
习二王而不习华言，但以笔札通意。时长兄为天台
宰，中令以书导之，兼赠诗云：‘沧波泛瓶锡，几月到天
朝。乡信日边断，归程海面遥。秋泉吟里落，霜叶定中
飘。为爱华风住，扶桑梦自消’。”既至天台，致书来谢，累
幅勒至，其字体婉美可爱。杨文公在禁中识之，亦尝
序其事。